Jérémie Makiese

Jérémie Makiese (g. 2000 m. birželio 15 d.) – Belgijos dainininkas ir futbolininkas, savo šalyje išgarsėjęs po projekto „Belgijos balso 2021“ laimėjimo.

Atlikėjas su daina „Miss You“ atstovaus Belgijai 2022 m. „Eurovizijos“ dainų konkurse.

„Eurovizijos“ dainų konkursas

‎2021 m. rugsėjo 15 d. buvo paskelbta, kad atlikėjas buvo atrinktas Belgijos transliuotojo‎‎ RTBF atstovauti šaliai ‎‎2022 m. „Eurovizijos“ dainų konkurse. 

Atlikėjo eurovizinė daina „Miss You“ buvo išleista 2022 m. kovo 10 dieną.

Atlikėjas pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, šešioliktuoju numeriu.

Karjera

J. Makiese gimė kongiečių šeimoje Antverpene, Belgijoje. Jo mama dainuoja ir groja tamtamu, o tėtis yra choro narys, tad muzika atlikėjo gyvenime užėmė svarbų vaidmenį nuo pat vaikystės. Kai jis sudalyvavo aklojoje „Belgijos Balso“ perklausoje, į atlikėją atsisuko visi keturi šou mokytojai, įskaitant 2015-ųjų Belgijos atstovą Loïc Nottet. Tačiau Jérémie pasirinko amerikiečių kilmės atlikėją Beverly Jo Scott ir būdamas jos komandos nariu triumfavo konkurse, ji ir toliau padeda Jérémie siekti karjeros. Po pergalės atlikėjas nusprendė sustabdyti savo geologijos studijas ir daugiau dėmesio skirti muzikai bei dar vienam hobiui – futbolui. Atlikėjas yra „Royal Excelsior Virton“ klubo, žaidžiančio antrojoje Belgijos lygoje vartininkas.https://eurodiena.lt/67420/eurovizija/pirmasis-2022-uju-eurovizijos-dalyvis-belgijai-atstovaus-jeremie-makiese/

 Šaltiniai 

Kategorija:Belgijos atlikėjai
Kategorija:Belgijos atstovai Eurovizijoje
Kategorija:2022 m. Eurovizijos dalyviai